વેરાવળ : ગીર સોમનાથ જિલ્લામાં વરસેલા વરસાદી કહેર બાદ જન અધિકાર મંચના પ્રવિણ રામની અધ્યક્ષતામાં આજે સોમનાથ બાયપાસથી જિલ્લા ભરના કિસાનોની કિસાન સહાય રેલી ઇણાજ જિલ્લા સેવા સદન સુધી નિકળી હતી. જિલ્લા કલેક્ટરને આવેદનપત્ર આપી ખેડૂતોને જમીન ધોવાણ અને પાક નિષ્ફળતા અંગે સંતોષકારક સહાય આપવાની માંગ કરવામાં આવી છે. આવેદનપત્રમાં જણાવ્યા મુજબ અતિવૃષ્ટિમાં ખેડૂતોને વ્યાપક નુકસાન થવા છતાં કુપન દીઠ માત્ર ૨૦૦૦ રૂપિયા આપી ખેડૂતોની ક્રુર મજાક કરી છે. જમીન ધોવાણ અને પાક નિષ્ફળતાથી જગત તાત પાયમાલ થયો છે. માત્ર ખેતી પર આધારીત ખેડૂતોને પરિવારનું જીવન ધોરણ ચલાવવુ મુશ્કેલ બન્યુ છે. આવા સમયમાં સહાય તો ઠીક પરંતુ સર્વેની કામગીરી પુુર્ણ થઇ નથી. હજુ ઘણા ગામો સર્વે બાકી હોવાથી ખેડૂતો નવુ બીયારણ કે બીજ વાવી નવો પાક લેવાની તૈયારી પણ કરી શકતા નથી. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.